2015ean, 40 kexa-espediente jaso dira arlo honetan, alegia, erakundeak ekitaldi honetan zehar jaso dituen kexa guztien %1,99.\n(Eusko Jaurlaritza) ............................................................................18\n• Foru administrazioa ..........................................................................4\n• Tokiko administrazioa .......................................................................1\n• Merkataritza, turismoa eta kontsumoa ...........................................12\n• Nekazaritza, abeltzaintza, arrantza eta industria .............................9\n• Finantza-erakundeak eta aseguru-etxeak .......................................7\nadministrazioaren prozedura .............................................................4\n• Beste alderdi batzuk ........................................................................3\n• Telefonia zerbitzuak ........................................................................3\n• Energiaz (elektrizitatea eta gasa) hornitzeko zerbitzuak .................2\nArlo honi dagokionez, ekitaldi honetan azpimarratzekoa da Nekazaritza, Arrantza eta Elikagaien Politikako sailburuordearen ebazpen batekin ados ez zegoen herritar batek aurkeztutako kexa. Ebazpen horren bidez, hain zuzen, berretsi egin zen jolas-ontziak gobernatzeko titulazioak lortzeko 2015eko azterketa arruntetarako deialdiaren barruan egindako proba teorikoan pertsona horrek jasotako kalifikazioa – “ez gai” (Eusko Jaurlaritzako Arrantza eta Nekazaritzako zuzendariaren ebazpena, 2014ko azaroaren 24koa).\nLaburbilduz, bi kontuk eragin dute kexagilearen ezinegona: alde batetik, herritarra ez zegoen ados ebazpenean erabilitako arrazoiekin, probako galdera batzuen kasuetan epaimahaiak ontzat emandako erantzunei dagokienez; bestalde, herritarrak probaren formari eta lortutako emaitzei buruzko iritzia epaimahaiarekin azaltzeko eskatu zuen, baina sailak ez zion erantzun eskaerari, eta erantzunik ezak defentsa-gabezia sortu zitzaion kexagileari.\nGure ustez, gardentasun-printzipioa eta egintza administratiboak arrazoitzeko betebeharra betetze aldera, Administrazioak bermatu behar die prozesu horietan parte hartzen duten pertsonei puntuazio jakin bat emateko arrazoiei buruzko argibideak jasotzeko eskubidea. Horregatik, kexagileak aurkeztutako dokumentuak aztertu ditugu eta berak zalantzan jarritako erantzunak epaimahaiak ontzat jotzeko, hau da, azken finean, proban esleitutako puntuazio orokorra erabakitzeko arrazoiak jakinarazi zitzaizkiola egiaztatu dugu.\nAzaldutako bigarren kontuari dagokionez, hau da, kexagileak bere iritziak epaimahaiaren aurrean aurrez aurre egiaztatzeko aukerarik ez zuelako babesik gabe geratu izanari dagokionez, zera egiaztatu dugu: kexagileak epaimahaiarekin bildu ez bazen ere, prozesuan zehar bazuen aukera kide anitzeko organoaren erabakien aurka egiteko eta horiek ezezteko, hortaz, omisio horrek ez zuen eragin alegatutako defentsa-gabezia.\nAurreko guztia dela eta, jakinarazi genion kexagileari kontu horretan gure esku-hartzea babesteko elementurik ez genuela eta kexa-espedientea itxi eta artxibatzea erabaki genuela.\nKonpainia pribatuek eskaintzen dituzten zerbitzuen jardueren ondoriozko hainbat kontsulta jaso ditugu. Pertsonentzat oso garrantzitsuak diren zerbitzu orokorrak eta interes publikokoak dira, hala nola, energia-hornidura, gas-hornidura eta telefonia, enpresa pribatuek kudeaketa-sistema batzuen bitartez ematen dituztenak. Inguruabar horrek mahai gainean jarritako kontuan esku hartzea galarazten badigu ere, erakunde honek uste du kudeaketa horrek ez duela zerbitzuak eman bitartean urratu daitezkeen oinarrizko eta funtsezko eskubideen galera eragin behar.\nHorregatik, mahai gainean jarritako gai zehatzaren inguruan egoki iritzitako informazioa helarazi ondoren, kexa horiek aurkeztu zituzten interesatuei jakinarazi diegu Kontsumitzaileen Informaziorako Udal Bulegoak eta Kontsumobide direla kexa horiek izapidetzeaz arduratzen direnak eta, legeak hala aginduta, une honetan, gure esku hartzeko ahalmena jarduerak ordenamendu juridikoarekin bat etortzen ote diren aztertzera mugatzen dela.\nAdibide bat aipatzearren, Correos y Telégrafos SA posta- operadorearean jarduerari buruzko kexa aurkeztu zuen pertsona bat bideratu dugu bulego horietara. Halaber, jakinarazi diogu, posta-zerbitzu unibertsalari, erabiltzaileen eskubideei eta posta merkatuari buruzko abenduaren 30eko 43/2010 Legearen 10. artikuluaren arabera, posta-operadoreen bezeroek zerbitzu horiek ematean sor daitezkeen eztabaidak enpresari berari ez ezik, Kontsumoko Arbitraje Batzordeari ere jakinarazi ahal izango dizkiola, Kontsumitzaile eta Erabiltzaileen Defentsarako Lege Orokorraren testu bategina eta beste lege osagarri batzuk onartzen dituen azaroaren 16ko 1/2007 Legegintzako Errege Dekretuarekin bat.\nEra berean, beste herritar bati bulego horietara jotzea iradoki diogu. Izan ere, pertsona horrek ondoeza adierazi digu, Orange telefonia-enpresak bere semeari –telefonoaren erabiltzailea den adingabeari– deitzen ziolako, produktu eta zerbitzu berriak eskaintzeko. Herritarraren iritziz, halako deiak ez egiteko eskatu beharko zaie enpresa horiei. Hori dela eta, telefonia-konpainiara jo zuen, gai horretaz galdezka, baina ez zuen erantzunik jaso.\nHalako deiak egitea hasiera batean legezkoa dela jakinarazi diogu. Hala ere, praktika batzuk debekatuta daude, eta komenigarria izango litzateke deiak jasotzen dituen pertsonak praktika horiek ezagutzea, zirikatzea geldiarazteko, abenduaren 30eko 29/2009 Legeak, kontsumitzaileen eta erabiltzaileen babesa hobetzeko lehia desleialaren eta publizitatearen lege-araubidea aldatzen duenak, babesten baititu kontsumitzaileak telefono bidezko marketinetik. Lege horrek desleialtzat jotzen du telefonoz, faxez edo urrutiko beste komunikabide batzuen bidez nahi ez diren proposamenak behin eta berriz egitea, salbu eta kontratuzko eginbideren bat betearazteko legez justifikaturik dagoen kasuan eta neurrian.\nJakinarazi genion, legearen arabera, komunikazio horiek egiteko orduan, enpresaburuak edo profesionalak komunikazioetan erabiliko dituen sistemek kontsumitzaileari aukera eman beharko diotela enpresaburu edo profesional horrengandik proposamenak jasotzen jarraitzearen kontra dagoela jasota uzteko. Halaber, herritarrak deirik jaso nahi ez duela adierazten badu, enpresak bere eskaria erregistratu eta aintzat hartu beharko luke eskaria, eta berriro ez molestatu.\nBestalde, esan behar da erakunde honek ohiko okupazioko etxebizitzetan leihoak ordezkatzeko inbertsioetarako diru- laguntzak emateko jarraitu zen prozeduraren inguruko hainbat kexa jaso dituela. Hain zuzen, Energiaren Euskal Erakundeak (EEE) argitaratu du laguntza horiei buruzko deialdia.\nIldo honetan, herritarrek salatzen zuten aurreikusitako diru-saila deialdia argitaratu eta handik hiru egunera agortu izana, diru- laguntzak emateko irizpidea –eskaerak onartzeko erregistro berezian ezarritako ordena oinarri hartu izana–, baita beharrezko dokumentu guztiak ez zituzten eskaerak onartu izana ere.\nLaguntzak emateko erabakia arautua da. Horrek esan nahi du, erabaki hura hartu aurretik, laguntzak emateko oinarrietan ezarritako arauak onartu behar direla. Gainera, oinarriak dagokion aldizkari ofizialean argitaratu behar dira.\nEgiaztatu genuenez, ohiko okupazioko etxebizitzetan leihoak ordezkatzeko inbertsioetarako 2015. urteko laguntzen deialdia Energiaren Euskal Erakundeko zuzendari nagusiak 2015eko abuztuaren 7an emandako ebazpenaren bidez (EHAA, 169/2015 zk., irailaren 7koa) argitaratu zen.\nOinarri horietako 3. puntuan, honako hau ezarri zen: “Euskal Herriko Agintaritza Aldizkarian (aurrerantzean EHAA) oinarri hauen iragarkia argitaratzen den egunaren biharamunean hasiko da diru-laguntza programa honetara eskabideak aurkezteko epea, eta programari esleitutako diru-saila agortu arte zabalik egongo da”. Gainera, adierazi zen EEEko web orrian emango zela eskura daitekeen aurrekontuaren berri. Halaber, honako hau aipatu zen: “Programa honen arabera, diru-laguntza eskabide osoak aurkeztuta eta bideratzen egongo diren arren, bazter egingo dira, baldin eta esleitutako aurrekontua amaitzen bada, EEEko zuzendari nagusiak emango dituen ebazpenen bidez”. 2015eko irailaren 11ko Ebazpenaren bidez (EHAA, 182/2015 zk.), diru-laguntzak emateko aurrekontua agortu egin zela jakinarazi zen.\nOinarrien 8. puntuan laguntzak eskatzeko prozedura ezarri zen eta interesatuek aurkeztu beharreko dokumentuak zehaztu ziren. Herri Administrazioen Araubide Juridikoari eta Administrazio Prozedura Erkideari buruzko azaroaren 26ko 30/1992 Legearen 71. artikuluak ezarritakoarekin bat, 9. puntuak aipatzen zuenez, eskabidea osatu gabe aurkeztuz gero edo akatsak egonez gero, eskatzaileak 10 laneguneko epea izango zuen horiek zuzentzeko, komunikazioa jaso zen egunetik zenbatzen hasita.\nAurreko urteetan bezala, Autonomia Erkidegoko herritarrek banku erakunde eta aseguru-etxeen jarduerarekiko desadostasuna helarazi diote erakunde honi.\nBerez, Arartekoaren erakundeari dagokion jarduera-eremua ez da hori, finantza-erakundeen eta aseguru-etxeen jarduera kontrolatzea erakunde hau sortu eta arautzeko otsailaren 27ko 3/1985 Legeak esleitutako kontrol ahalmenetatik kanpo geratzen baita. Hala ere, pertsona horiei erreklamazioa aurkezteko eskura dituzten bideen inguruko orientabideak ematen saiatzen gara, haien kexak organo eskudunen aurrean aurkezteko aukera izan dezaten.\nJurisdikzio zibileko justizia-organoetan salaketa jartzeko aukera izateaz gain, Kontsumitzaileen Informaziorako Udal Bulegoetara (KIUB) eta Kontsumobidera ere jo dezakete. Bertan, zerbitzu horien kontsumitzaile eta erabiltzaile izateagatik dagozkien eskubide eta beharrei buruzko informazioa jasoko dute.\nEra berean, kontuan izan behar da banku-erakundeek zein aseguru-etxeek badutela barruko zerbitzu bat, erreklamazioak egiteko. Banku-erakundeen kasuan, Espainiako Bankuaren Erreklamazio Zerbitzua dago, izan ere, horren ardura da neurrigabeko jarduerak saihestea eta bankuei buruzko indarreko araudia edozein unetan bete dadila zaintzea.\nAseguru eta pentsio-planei dagokienez, Ekonomia eta Lehiakortasun Ministerioko Aseguru eta Pentsio Funtsen Zuzendaritza Orokorra arduratzen da sor daitezkeen gatazkak ebazteaz. Doako eta epaitegiz kanpoko prozedura da. Hala ere, ez ditu ebazten aseguruen arloan sor daitezkeen arazo guztiak. Hori dela eta, komenigarria izaten da zerbitzu horrek eskaintzen duen informazioaz galdetzea.\nAzkenik, kontuan izan behar da Eusko Jaurlaritzako Ogasun eta Finantza Sailak esleituta dituela zenbait fiskalizatze- ahalmen, borondatezko gizarte-aurreikuspeneko erakundeei (BGAE) dagokienez. Arartekoak azter ditzake ebazpen horiek, EAEko organo batek emandakoak direlako.\nArlo honetan jorratzen diren gaiei dagokienez, esan beharra dago herritarrek erakunde honetara jotzen dutela, kontu korronteak mantentzeagatik bankuak komisioak kobratzea arrunt bilakatzeagatik haserrea adierazteko. Hain zuzen, bankuek ez dute kontuan izaten jasotako ordainsariak nahikoak ez izatea dela lansaria duten bezeroei komisiorik ez kobratzeko ezarritako epealdian batez besteko saldoak ez lortzeko arrazoia. Horregatik kexatzen dira herritarrak.\nJaraunsleek banku-erakundeetan gordailututako kausatzailearen ondasunak eta eskubideak erabiltzeko izaten dituzten zailtasunak ere bihurtzen dira kexen arrazoi.\nDena den, oraindik ere hipoteka-maileguak ordaintzeari aurre egiteko zailtasunek eragiten dituzte kexa gehienak. Arazo horiek dituzten pertsonak kezkatuta daude hipoteka betearazteko prozesuak gurasoei ere ez ote dien eragingo, sinatu duten hipoteka-maileguaren kontratua betetzea beraien ondasun higiezinekin bermatu dutelako. Era berean, interesa erakutsi digute errentamendu babestuaz baliatzeko, halako sustapena agertuz gero.\nAzkenik, behin eta berriro jasotzen ditugu langabezian dauden herritarren kexak, enpresako BGAE batzuetan metatutako eskubideak berreskuratu ezin dituztelako. Otsailaren 23ko 5/2012 Legeak, borondatezko gizarte-aurreikuspeneko erakundeei buruzkoak, gaitzen du BGAEaren bitartez erreskatatzea, besteak beste, iraupen luzeko langabeziaren kasuan. Izan ere, oso luzea da kontingentzia edo kasuen zerrenda. Hala ere, ez du ezartzen funts horiek erreskatatzeko beharrik, eta ez du erreskatatzeko biderik ematen, kontingentzia hura ez bada aurreikusi eragindako BGAE jakin bat arautzen duten estatutuetan.\n2.4. Beste esku-hartze batzuk\nEuskal Herriko trantsizio energetikoa. Eredu energetikoak hiru xede bermatu behar ditu: horniduraren segurtasuna, iraunkortasun ekonomikoa eta ingurumen-iraunkortasuna. Xede horiek arazoak sortzen dituzte gaur egun. Gure sistema gune ezegonkorretan dauden herrialdeetatik datozen energia iturrien mende dago, sistema energetikoaren kostuetatik eratorritako prezio altua du, eta gainera, karbonoaren isuriak zorrozki eta hamarkada gutxitan murrizteko beharra dago. Ondorioz, karbonoaren igorpen txikiko eredu bat bilatu behar da nahitaez. Gizartearen eta gobernantzaren eredua ere aldatu egin da. Energiaren inguruko politikaren barruan hartzen diren erabakiak energia alorreko eragileen, botere publikoen eta herritarren artean adostea eskatu beharko litzateke.Badago gizarte-mugimendu bat, ordezkaritza sozial eta politiko zabalekoa, energia-eredu iraunkor hori lortzea xede duena.\nEredu energetiko berri hori eraikitzeko, hiru funtsezko zutabe hartu behar dira kontuan: Eredu energetiko segurua eta kalitate onekoa. Eredu iraunkorra, aurreztea, eraginkortasun energetikoa eta energia berriztagarriko iturriak oinarri dituena. Eredu gardena, parte hartzekoa eta deszentralizatua.\nGai horiek une berezian jartzen dira mahai gainean, hain zuzen, nazioarteko eta Europar Batasuneko eremuan hartutako konpromiso eta hitzarmenak berotegi-gasen isuriak murrizteko, aurrezpen eta eraginkortasun energetiko eta energia berriztagarriko iturrietatik datorren energiaren kontsumoaren kuotak ezartzeko zuzenduta daudenean. Europar Batasunak 2030. urteari begira egindako dokumentuan 2050 baino lehen, 1990eko mailekin konparatuta, %80ko jaitsiera lortu behar dela ezartzen du. Epe laburragoan, 2030. urtean, 1990eko mailekin alderatuta, berotegi-efektuko gasen isuriak %40 murriztea aurreikusten da. Era berean, energia berriztagarrien aprobetxamendua areagotzea –energia-kontsumo osoaren %27raino– eta energiaren %27 aurreztea lortu nahi da.\nHoriek horrela, kontuan izan behar da Eusko Jaurlaritzaren asmoa, hain zuzen, egungo Euskadiko Energia Estrategia berrikusteko eta 2025. urteari begira egokitzeko. Plangintza estrategikoko tresna horrek helburutzat ezartzen du berotegi-gasen isuriak 2030. urtera arte gutxienez %40, eta 2050erako gutxienez %80 jaistea, hori guztia, 2005. urtea abiaburutzat hartuta.\nHalaber, kontsumitutako energia berriztagarria %40 areagotzea helburu gisa jasota dago dokumentu horretan.\nAdierazle bi horiei dagokienez, esan dezakegu, Kyotoko hitzarmena sinatu zen urtetik 2013ra bitartean, Euskadiko 2013ko isuriak Kyotoko oinarri-urtekoak baino %10 edo %25 (2005. urtea oinarri hartuta) txikiagoak izan direla.\nBestalde, energiaren kontsumo orokorrari dagokionez, 2014an, %7 izan da iturri berriztagarrikoa. Energia berriztagarriaren aprobetxamendua 433 ktbp-ekoa izan da urte hartan. Kopuru horretatik %67,8 biomasari dagokio, %15 bioerregaiei, %8,6 hidroelektrikoari eta %6,9 eolikoari.\nTestuinguru horretan, 2016an zehar, jarduera bat abiatuko dugu, Euskadin gaur egun dagoen eredu energetikoari buruzko hausnarketa egiteko, eta euskal eredu energetikoa iraunkorrago eta hipokarboniko bihurtzeko aholkuak biltzeko.\n3.1. 2015. urtearen hasieran argitaratu zen 1/2015 Errege Lege Dekretua, otsailaren 27koa, bigarren aukeraren mekanismoarena, finantza-karga murriztekoa eta gizarte-arloko beste neurri batzuena. Lege-proiektu gisa izapidetu ondoren, uztailean, uztailaren 28ko 25/2015 Legea, bigarren aukeraren mekanismoarena, finantza-karga murriztekoa eta gizarte-arloko beste neurri batzuena argitaratu zen. Lege horrek, konkurtso-arloan, kargak dituzten fede oneko zordunei bigarren aukera emateko posibilitatea ezartzen du, eta, lehen aldiz, pertsona fisikoak hartzen ditu barne. Gainera, legeak Praktika Egokien Kodeak babestutako kolektiboan barne hartzen ditu hipoteketako zoru-klausuletatik kanpo geratzen direnak, eta bi urte luzatzen du etxegabetzeen etenaldia, 2015eko maiatzean amaitu zena.\nGure Autonomia Erkidegoan, aipatu beharra dago duela gutxi onartu den urriaren 27ko 203/2015 Dekretua, Borondatezko Gizarte Aurreikuspeneko Erakundeen otsailaren 23ko 5/2012 Legearen Erregelamendua onartzen duena.\nHalaber, jaso behar da Eroski sozietate kooperatiboaren batzar orokorrak onartutako EROSKIren mendeko finantza- ekarpenak (EMFE): borondatez trukatzeko eskaintza argitaratu dela. Horren bidez, finantza-produktu horretan inbertitu zuten pertsonen egoerari erantzuna ematen saiatzen dira.\n3.2. 2015ean nazioarteko zein Europako organo judizialek ebazpen ugari eman dituzte, bankuetako bezeroek –kontsumitzaile eta erabiltzaileek– salatutako praktika batzuen inguruan. Ezin dugu ahaztu finantza-produktuak erosten edo banku-zerbitzuak kontratatzen dituzten pertsonak kontsumitzaileak eta erabiltzaileak direla, ondorio guzietarako. Hori dela eta, kontsumitzaileak eta erabiltzaileak babesteari dagokionez indarrean dagoen legeriaren babespean daude.\nEbazpenen zerrenda osoa emateko asmorik gabe, horietako batzuk nabarmendu nahi ditugu, krisialdiko urte horietan zehar euskal herritarrek aurkeztu dizkiguten gaiak lantzen dituzten heinean.\nHoni dagokionez, Auzitegi Gorenaren 2015eko urtarrilaren 13ko Epaia (Zibileko Sala) aipatu behar dugu. Horren bidez, auzitegi horrek birformulatu du bere doktrina, ondasun higiezina hipotekaren bidez esleitu eta gero eskualdatzean bidegabeko aberastearen inguruan. Horrela, Auzitegi Gorenak dio: “el enriquecimiento injusto sólo podría advertirse cuando, tras la adjudicación, y en un lapso de tiempo relativamente próximo, el acreedor hubiera obtenido una plusvalía muy relevante, pues este hecho mostraría que el crédito debía haberse tenido por satisfecho en una proporción mayor, y al no serlo, el acreedor obtiene un enriquecimiento injusto con la plusvalía, o por lo menos con una parte de la misma. En este hipotético caso, que no es el que nos corresponde juzgar, la aplicación del enriquecimiento injusto se fundaría en su configuración como principio general de Derecho y en su proyección técnica respecto del necesario control causal de las atribuciones y desplazamientos patrimoniales en el curso de las relaciones jurídicas.”\nDena den, aipatu behar da, hipoteka-zordunen babesa, zorraren berregituratzea eta alokairu soziala indartzeko neurriei buruzko maiatzaren 14ko 1/2013 Legearen bidez erreforma egin ondoren, exekuziopeko zordunari aitortzen zaio, exekutatutako ondasuna saldu eta hartzekodunari esleituta, saltzean lortutako gainbalioaren ehuneko bat jasotzeko eskubidea.\nEra berean, ezin da aipatu gabe utzi Auzitegi Goreneko Zibileko Lehenengo Salak 2015eko urriaren 21ean emandako epaia. Horren bidez, auzitegiak onartu ditu banku-erakundeek merkaturatutako finantza-produktu arriskutsuak erosi dituzten pertsonen salaketa kolektiboak. Horrela, malgutu egin du akzioen metaketa delako kontzeptu juridikoari loturiko jurisprudentzia-irizpidea.\nHalaber, 2015eko azaroaren 25eko epaia aipatu behar da. Horretan, auzitegiak kontratuaren erabateko deuseztasun absolutua deklaratu du, “revolving” kreditu baten lukuruzko izaera onartu ondoren. Izan ere, kreditua finantza-erakunde batek kontsumitzaile bati eman zion, UTB %24,6koa den interes- tasa ordaingarriaren truke. Hitzartutako interes-tasa, diruari dagokion interes-tasa arrunta baino askoz ere handiagoa izateaz gain, neurrigabea zirudien, kasuaren inguruabarrak kontuan hartuta (kontsumorako kreditua).\n2015ean, Auzitegi Goreneko Lehenengo Salak eutsi dio zoru-klausulen deuseztasuna deklaratu zuen doktrinari. Izan ere, gardentasun-ezagatik deuseztatu ziren klausula horiek, baina auzitegiak zehaztu duenez, kasaziopean jarritako aurkaratze-akzio indibidualei dagokienez, dagoeneko ordaindu diren zenbatekoak itzultzeko beharrak 2013ko maiatzaren 9tik aurrera izango ditu ondoreak. Nabarmentzekoa da epai horiek jasotzen duten berezitasuna. Izan ere, ez dituzte zehazten zoru-klausulen gardentasun-ezagatik deuseztasunari buruzko adierazpenaren ondorioak, edo, bestela esanda, kobratutakoa itzultzeko mugak.\nEsan behar da Estatuko hainbat auzitegik epaitu aurreko arazoak Europar Batasuneko Justizia Auzitegian aurkeztu dituztela. Bertan, Kontseiluak 1993ko apirilaren 5ean emandako 93/13/CEE Zuzentarauaren 6.1 artikuluak xedatzen duen abusuzko klausulekin ez lotzearen printzipioarekiko bateragarritasunari buruzko iritzia eskatu da, klausula horien eraginkortasunik ezaren ondorioak mugatuta, Auzitegi Gorenak zoru-klausulen arloan duen jurisprudentzia dela eta.\nEremu komunitarioan, Europar Batasuneko Justizia Auzitegiak (Lehenengo Sala) bere 2015eko urtarrilaren 21eko epaian, C482/13, C484/13, C485/13 eta C487/13 auzi metatuak2, zera adierazi zuen:“el juez nacional debe examinar una cláusula de un contrato relativa a intereses de demora calculados a partir de un tipo inferior al previsto por la disposición transitoria segunda de la Ley 1/2013, la fijación por ley de ese límite máximo no impide a dicho juez apreciar el carácter eventualmente abusivo de tal cláusula en el sentido del artículo 3 de la Directiva 93/13.De este modo, no cabe considerar que un tipo de interés de demora inferior a tres veces el interés legal del dinero sea necesariamente equitativo en el sentido de la mencionada Directiva.\nIdeia hori berriz ere aipatu du 2015eko ekainaren 11ko Autoan. Zehazki, zera dio:“cuando el juez nacional haya constatado el carácter «abusivo» —en el sentido del artículo 3, apartado 1, de la propia Directiva 93/13— de una cláusula de un contrato celebrado entre un consumidor y un profesional, la circunstancia de que tal cláusula no haya llegado a aplicarse no se opone por sí sola a que el juez nacional deduzca todas las consecuencias oportunas del carácter abusivo de la cláusula en cuestión.”\nHalaber, epaitu aurreko beste prozedura batean, Europar Batasuneko Justizia Auzitegiak (Lehenengo Sala), bere 2015eko urriaren 29ko epaiaren bidez, C8/14 auzia, erabaki du 1/2013 Legearen laugarren xedapen iragankorra 3 ez dagoela bat eraginkortasunaren printzipioarekin, “habida cuenta del desarrollo, de la particularidad y de la complejidad del procedimiento y de la legislación aplicable, existe un riesgo elevado de que ese plazo expire sin que los consumidores afectados puedan hacer valer de forma efectiva y útil sus derechos por la vía judicial, debido en particular al hecho de que ignoran o no perciben, en realidad, la amplitud exacta de esos derechos”.\nEsan bezala, berez, hori ez da Arartekoaren erakundeari dagokion jarduera-eremua, finantza-erakundeen eta aseguru-etxeen jarduera kontrolatzea erakunde hau sortu eta arautzeko otsailaren 27ko 3/1985 Legeak esleitutako kontrol ahalmenetatik kanpo geratzen baita. Hala ere, saiatzen gara herritar horiei orientabideak ematen, haien erreklamazio eta kexak organo eskudunen aurrean aurkezteko aukera izan dezaten.\n4.1. Oro har, azpimarratu behar da oso gutxi direla arlo honetan aztertu diren kexak. Hala ere, horien guztien artean nabarmendu behar ditugu funtsezkotzat jo ditzakegun zerbitzuen erabiltzaileek aurkeztutako kexak, hala nola, gas eta elektrizitate-hornidurarekin edo telefoniarekin loturikoak. Zerbitzu horiek enpresa pribatuek ematen dituzte, baina interes orokorreko zerbitzuei dagokienez, herri administrazioak arduratzen dira aginduzko kontrolak egiteaz.\n4.2. Maiz jasotzen ditugu Autonomia Erkidegoko herritarren kexak, erakunde ekonomiko eta finantza-erakundeekiko harremanetan sortzen zaizkien arazoei buruz. Hala ere, aurrerapen handiak egin dira, bai arau-mailan, baita nazioarteko zein Europako organo judizialek emandako ebazpenen bidez ere. Organo horiek beraien iritzia eman dute bankuetako bezeroak diren kontsumitzaile eta erabiltzaileek salatutako praktiken inguruan. Ezin dugu ahaztu finantza-produktuak erosten edo banku-zerbitzuak kontratatzen dituzten pertsonak kontsumitzaileak eta erabiltzaileak ere badirela, ondorio guzietarako. Hori dela eta, kontsumitzaileak eta erabiltzaileak babesteari dagokionez indarrean dagoen legeriaren babespean daude.\nEstatu mailan, uztailaren 28ko 25/2015 Legea onartzeari esker, konkurtso-arloan, kargak dituzten fede oneko zordunei bigarren aukera emateko posibilitatea ezarri du, eta, lehen aldiz, pertsona fisikoak hartu dira kontuan. Gainera, legeak Praktika Egokien Kodeak babestutako kolektiboan barne hartzen ditu hipoteketako zoru-klausuletatik kanpo geratzen direnak, eta bi urte luzatzen du etxegabetzeen etenaldia, 2015eko maiatzean amaitu zena.\nBestalde, esan behar dugu Auzitegi Gorena salaketa kolektiboen alde egiten duela, banku-erakundeek merkaturatutako finantza-produktu arriskutsuak erosi dituzten kexagileen kasuetan. Horrela, malgutu egiten da akzioen metaketa delako kontzeptu juridikoari loturiko jurisprudentzia-irizpidea. Halaber, auzitegiak kontratuaren erabateko deuseztasun absolutua deklaratu du, “revolving” kreditu baten lukuruzko izaera onartu ondoren. Izan ere, kreditua finantza-erakunde batek kontsumitzaile bati eman zion, UTB %24,6ko interes-tasa ordaingarriaren truke. Hitzartutako interes-tasa, diruari dagokion interes-tasa arrunta baino askoz ere handiagoa izateaz gain, neurrigabea zirudien, kasuaren inguruabarrak kontuan hartuta (kontsumorako kreditua).\nEra berean, 2015ean, Auzitegi Goreneko Lehenengo Salak eutsi egin dio zoru-klausulen deuseztasuna deklaratu zuen doktrinari. Izan ere, gardentasun-ezagatik deuseztatu ziren klausula horiek, baina auzitegiak zehaztu duenez, kasaziopean jarritako aurkaratze-akzio indibidualei dagokienez, dagoeneko ordaindu diren zenbatekoak itzultzeko beharrak 2013ko maiatzaren 9tik aurrera izango ditu ondoreak. Nabarmentzekoa da epai horiek jasotzen duten berezitasuna. Izan ere, ez dituzte zehazten zoru-klausulen gardentasun-ezagatik deuseztasunari buruzko adierazpenaren ondorioak, edo, bestela esanda, kobratutakoa itzultzeko mugak.


Bardeetako ubidea - Wikipedia, entziklopedia askea.\nBardeetako ubidea, Nafarroako Esatik Nafarroako hegoaldera eta Zaragozara ura ekartzen duen ubidea da.\nSoro landua Bardeetan.\nBere iturria Esako urtegia da, non Aragon ibaiaren ur piriniarrak biltzen diren Nafarroako Bardeak eta Aragoiko Cinco Villas eskualdea ureztatzeko. Bere bukaera , alde batetik Ardisako paduran dago, Gallego ibaian, eta bestetik Bardeetako El Ferial urtegian dago.\nBardeetako ubidearen luzera 132 kilometrokoa da, bere emaria 60m³/s eta ia 70.000 Ha ureztatzen du.\nBere ibilbidean, ubideak 6,3 kilometroko Kasedako tunela zeharkatzen du. Ibilbidea hiru tartean zatituta dago: Bardeak I, Bardeak II eta Bardeak III (azken hau eraikitzeke dago eta beste zazpi tartean ere zatitzen da). Lehendabiziko 60m³/s emaritik 30 m³/s baino ez da geratzen azken tartean.\nBardeak Iek ureztatzen duen area 60.000 hektareakoa da (40.000 Zaragozan eta 20.000 Nafarroan), eta iparraldeko Zangozatik hegoaldeko Taustera doa. Bardenas IIak 28.000 hektareak ureztatzen ditu. Bardeak III egingo dutenean, adituen ustetan guztira 110.000 Ha ureztatuko ditu.\nIbilbidearen lehendabiziko tartea, Bardeak I, Esatik Aragoiko Arba ibaiaraino doa eta 72 km ditu. Tarte honetatik sortzen diren Nafarroako erretena 32 kilometrokoa da; Cinco Villasko erretena, 52 kilometrokoa; Cascajoskoa 22 kilometrokoa eta Sasokoa 11 kilometrokoa.\nBehin Arba ibaia zeharkatuta, Bardeak II tartea sortzen da. Eskualdea bitan zatitzen da, Gallego ibaiaren arroa eta Arba ibaiarena. Arba ibaiaren arroan tarte Vak eta VIak ureztatzen dute (40,8 km) Pradilla de Ebron bukatzen den 55,3 kilometroko Sorako erretenaren laguntzarekin. Gallego ibaiaren arroan, tarte VIIa dago, eta Villanueva de Gallegon bukatzen den Zuerako erretena hantxe jaioa da.\nBardeak III oraindino egiteke dago, nahiz eta proiektua 1975koa izan.\nOrriaren azken aldaketa: 3 abendua 2018, 00:19.


Familientzako babes eta laguntza programak | Euskal Herriko Down Sindromearen eta bestelako Adimen Urritasunen Fundazioa\nPrograma horiekin, familien laguntza eta orientazio beharrei erantzun nahi zaie senideen bizi prozesuan zehar, eta, hala, familiei, hitz egin ahal izateko aditu bat eta beste familia bat eskaintzen zaizkie, elkar entzuteko, babes emozionala emateko eta zalantzak partekatzeko. Horrez gain, beraien antzeko egoeran dauden beste guraso batzuekin ere hitz egiteko aukera izaten dute, eta, beraz, beraien itxaropenak egokitzeko eta senideei bizi proiektuan laguntzeko eta orientatzeko aholkuak eta laguntza jasotzen dituzte.\nFamilientzako aholkularitza, Familien eskola, “Gure Artean”, Gurasoentzako eta anai-arrebentzako eta aitona-amonentzako taldeak.\nHelburu nagusia, ezgaitasun intelektuala eta garapen desgaitasuna duten pertsonei eta fundazioko familiei laguntzea da beraien eskubideei, gizarte eta komunitate baliabideei eta horien izapidetzeari dagokionez, eta, horrez gain, izan ditzaketen beharrak detektatzen dira baita ere.\nFamilien eskolan, ezgaitasun intelektuala eta/edo garapen desgaitasuna duten pertsonen familiek izan ditzaketen zalantzei, kezkei eta galderei erantzuten zaie eta orientabideak ematen zaizkie.\nHelburu nagusiak, familiei beren seme-alaben hezkuntzarekin eta hazkuntzarekin lotutako orientabideak ematea da desgaitasunari, osasunari, legezko alderdiei, baliabideei eta bestelakoei buruzko gaiekin lotuta.\nAzken finean, informazioa eta estrategiak eman nahi dizkiegu familiei desgaitasunari aurre egiteko tresna gehiago izan ditzaten, izan ere, desgaitasunak beraien egunerokotasunean ere eragiten du, eta, horretaz gain, baliabideei buruzko informazioa eta estrategiak ere ematen zaizkie.\nFamilien Eskolako jarduerak egiteko, gure fundazioko profesionalek esku hartzen dute, izan ere, tailer bakoitzean lantzen diren gaietan adituak dira.\nTailerrak hilean behin egiten dira Zornotzako eta Bilboko lokaletan, eta tailerra emango duen profesionala gaiaren arabera aukeratzen da.\nTailerrak praktikoak dira nagusiki, hasieran sarrera teoriko labur bat egiten delarik, familiek zalantzak partekatu eta ebazteko. Ordu eta erdiko iraupena dute gutxi gorabehera.\nProfesional batek fundazioko familien prestakuntza eta jarraipena egiten du, hala, familiek, jaio berrien gurasoei, iritsi berrienei edo une zailak pasatzen ari direnei laguntzeko.\nBisitak egiteko bitartekaritza.\nBilera bakoitza bukatu ondoren, profesional arduradunak harrera gurasoei laguntzen die.\nGurasoentzako, anai-arrebentzako eta aitona-amonentzako taldeak\nBilera horietan, familiek proposatutako intereseko hainbat gai jorratzen dira, eta, bertan profesional bat egoten da, gaiak zuzentzen dituena eta gaiei buruzko informazioa ematen duena. Helburua esperientziak partekatzeko eta informazioa eta orientabideak jasotzeko espazio bat sortzea da.


Lan baldintza duinak eta kalitatezko arreta, biharko aldarriak Irunen : Bidasoko Hitza\nLan baldintza duinak eta kalitatezko arreta, biharko aldarriak Irunen\nELA sindikatuak deituta, Gipuzkoako egoitzetako langile grebalariek ibilaldi berezia egingo dute bihar hirian zehar.\nGaur goizean elkarretaratzea egin dute Zabaltza Plazan.\nGipuzkoako adinekoen egoitzetako langileek borrokan jarraitzen dute. Biharko (hilak 10), Gipuzkoan zehar martxaren barruko ekitaldi berezia antolatu du ELA sindikatuak Irunen. Ibilaldi berezia egingo dute, 11:00etatik aurrera. Gurutze Gorriaren parean hasi eta Hondarribia kalea, Colon pasealekua eta udaletxea zeharkatu ostean, Ama Xantalenen amaituko dute mobilizazioa.\nEgoitzetako langileek 115 greba egun baino gehiago egin dituztela gogoratu dute gaur OarsoBidasoko ELA-ren egoitzan eskaini duten agerraldian. “Gure borroka ikusgai jarri nahi dugu Bidasoko eskualdean, eta gure eskakizunak erakutsi: lan-baldintza duinak guretzat, eta kalitatezko arreta Gipuzkoako milaka erabiltzailerentzat”, adierazi dute sindikatuko ordezkariek. Aldundiak “prekarietatearen aldeko hautua” egin duela salatu dute gaurkoan, emakumezko eta gizonezkoen arteko soldata arrakala “negozio tresna gisa” erabiltzea egotzi diote.\nEra berean, joan den uztailaren 31ean Eusko Jaurlaritzak onartutako dekretua salatu nahi izan dute. “Oso larritzat jotzen dugu dekretu batek ratioak hobetu beharrean okertzea”. Bada, dekretu hau aplikatuz gero, erabiltzaileen egoera okertuko litzakeela ere salatu dute.\nBiharko martxarekin batera, Irungo Udalean ordezkaritza duten talde politiko guztiei gatazkarekiko jarrera bat hartzea eskatuko diete.


Udalak lau langabetu kontratatuko ditu 6 hilabetez mendi eta baso lanetan eta brigadan aritzeko — Oñatiko udala\nUdalak lau langabetu kontratatuko ditu 6 hilabetez mendi eta baso lanetan eta brigadan aritzeko\n2015eko Enplegu Planaren baitan egindako eskaera onartu berri du Lanbidek\nJakinarazpen ofiziala jasota, aldi baterako lan eskaintza hauek uztaila hasieran argitaratuko dira Lanbideko web orrian eta hautaketa prozesua uztailean zehar egingo da. Izen ematea Lanbideren bitartez egin beharko da eta horretarako Lanbiden lan-eskatzaile gisa alta emanda egon beharko da.\nUdalak kontratatuko dituen lau langabetuak pioi lanetan arituko dira, hiru mendi eta baso lanetan eta laugarrena, berriz, udal brigadan. Auzoak eta landa garapena arloan arituko direnek auzo-bideen mantenuan, areken garbiketan, belarra mozten edota Aloña aldean, larreetako karduak mozten arituko dira nagusiki. Horretarako, basolanetan esperientzia izatea eskatuko da. Udal brigadan arituko denak berriz, oinarrizko mantenu lanak eta muntaia-desmuntaia lanetan jardun beharko du. Laurei, sei hilabeterako egun osoko kontratua egingo zaie.\nOinarrizko baldintza bat bete behar da lanpostuetara aurkezteko, Oñatin erroldatuta egotea. Horrezaz gain, baso lanetan arituko direnei, halakoetan esperientzia izatea eskatuko zaie.\nHautagaiek, lehen izen ematea Lanbideren bitartez egin beharko dute baina langileen hautaketa udalak berak egingo du. Mendiko lanak lehenbailehen hastea komeni denez, hautaketa prozesua bera ahalik eta arinen egin asmo da. Izen ematea, uztaileko lehen egunetan eginda, langileak, hilea amaitu baino lehen jada lanean hastea nahi da.\n2015eko Enplegu Plana Mankomunitatetik bideratu da baina eskualdeko herri bakoitzak duen biztanle kopuruaren arabera, hainbat diru eta ondorioz, hainbat langile kontratatzeko aukera dagokio. Oñatiri, ia 46.500 euro dagozkio. Edo beste era batera esanda, lau langabetu kontratatzeko oinarri ekonomikoa. Lanbideren diru ekarpenak, kontratu bakoitzaren % 65a inguru estaliko du eta gainontzekoa, Udalak jarriko du. Lau langile, 6 hilabeterako eta lan jardun osoz aritzeko kostua, gizarte segurantzako kuotak barne direlarik, 72.000 euro izango da, gutxi gora behera.


Uda giroan, Altxa kopla hori! — Bertsozale Elkartea\nUda giroan, Altxa kopla hori!\n"Altxa kopla hori!" egitasmoaren lehen txanpa Aramaion amaitu zen Uztailaren 15ean. Irailaren hasieran etorriko da berriz herriz herri kopla musikatuen freskura. Plaza berpizteko bizigarri ezin aproposagoa suertatu da.\nUztailean eman zitzaion hasiera kopla musikatuak oinarri dituen bertso saio sorta honi. Hain zuzen ere uztailaren 2an izan zen lehen biziko saioa Luiaondo herrian. Oihane Perearen gidatzapean ibili ziren Paula Amilburu, Aitor Najera, Manu Bendala eta Felipe Zelaieta. Musikari lanetan Aintzira Gorosabel gitarra eskuan eta Nahiara Eizagirre bibolinarekin. Artista bakoitza bere elementuan murgildurik publikoak ederki gozatu zuen bertso saio fresko eta dinamikoa.\nBigarren saioa Aramaion izan zen, Kultur Etxeko parke aurrean, Uztailaren 15ean. Zuhaitzez inguraturik, ur sulfurosoaren lurrinak lagundurik, bertsolariek ondo erreperatu bezala. Xabi Antia, Manex Agirre, Orlando Arreitunandia eta Irati Anda izan ziren Aintzira Gorosabel gitarrajole eta Mikel Goikuria bibolin-jolearen musikari hitzak jarri zizkieten bertsolariak. Saio honetan barreak sobera egon ziren bai ikusle zein bertsolarien aldetik. Eli Plazaola ibili zen saio honi gaiak jarri eta aurkezten.\nOraindik ere hiru saio geratzen dira koplak altxatzeko. Kanpezun, Legution eta Dulantzin izango dira saio horiek Irailaren lehen hamabostaldian. Laster emango dizuegu horien berri. Bitartean, jarraitu kopletan! Altxa kopla hori!\nAramaioko Altxa kopla hori 2021


“Munduari falta zaio ‘descojono’ gehiago” | Stylo\npor Stylo | Feb 8, 2019 | Ángel o demonio, El personaje, Gente, Sin categoría | 0 Comentarios\nJon Gotzonek argi dauka bizitza umorez hartu behar dela. Euskaraz hitz egiten “pixkanaka-pixkanaka” hobetzen ari dela dio eta Euskal Herrira amodioagatik etorri zela bizitzera.\nNondik datorkizu umorea egiteko zaletasuna? ¿“De serie” dator edo?\nBueno, zer esango dizut… Zaletasuna, zaletasuna, hau azkenean lan bat da eta ikusten duzu gehiago enkajatzen duzula umorean “que de azafata”. Zu etortzen zara lan batera eta hasten zarenean ikusten duzu ea, “txutazen duzun” edo ez.\nDemagun egun txar bat izan duzula, nola egiten duzu lan momentu hauetan?\nBegira, harrigarria iruditzen bazaizu ere, askoz hobeto. Bai, egia da urte asko pasa ditudala hemen lanean eta mundu guztiak bezala, nire momentu txarrak izan ditut. Baina irratian sartzen naizenean “globo” bat bezalakoa da, arazoak ahaztu egiten dira. “Globo” honek oxigenoa ematen du, saioa amaitzen denean, ordea, arazoak bueltatzen dira.\nProduktu bat izango bazina, ¿zein izango litzateke zure slogana?\n“Har eta jan ezazu honetatik”.\nAmodioagatik egin duzun gauzarik eroena?\nEuskal Herrira bizitzera etorri, “como boba”. Momentuan erokeria bat zen, baina ongi atera zen. Oso gustura bizi naiz hemen.\nZure gorputza beste pertsona batekin aldatzeko aukera izanez gero, zeinekin egingo zenuke trukea?\n“Potente” dagoen edozein kirolarirekin, Cristiano Ronaldo izan ezik. Markel Alberdi igerilariarekin, adibidez.\nZein da egin duzun gauzarik lotsagarriena?\nHori ezin da kontatu, “ladrón”. Mundu guztiak egin ditugu gauza lotsagarriak baina ezin dira kontatu, jijijijiji.\nMunduari zer falta zaio? Eta Jon Gotzoni?\nMunduari falta zaio “deskojono” gehiago. Eta bizitza politikoan dagoen antzerki hori sinistu beharrean, beste mota bateko antzerki sinistu eta nahi izatea, parodiak, barreak, algarak… Bizitza gogorra da eta gogortasun horri aurre egiteko umorea bezalakorik ez dago.\nMusika talderik gustukoena?\nOso zaila da musika talde batekin gelditzea: Maddona, The Rolling Stones eta Bruce Springsteen gustuko ditut.\nSaiatzen naiz egiten ditudan gauzak ongi egiten, baina obsesoriorik gabe. Egiten ditudanak ongi egin baina neurrian, “que no se me vaya la vida”, esaten dena.\nZure bizitzan sexyen sentitu zaren momentua?\nIbizan, diskoteka batean, bi gin-tonic-ekin, agian.\nJon Gotzonera euskalki kontsideratu beharko litzateke? Euskaltzaindiari egingo diogu eskaera.\nPixkanaka-pixkanaka hobetzen ari naiz. Jendeak ez du nabari baina zuk hartzen baduzu aurtengo Jon Gotzon eta duela hiru urtekoa berdintsua dirudien arren, zerbait, zerbait banoa aurrera.\nPablo Casado edo Melania Trump? Norekin joango zinateke afaltzera?\n“Pues” begira, Melania Trump, “porque” dago “callada” denbora guztian.\nNorbait agurtzeko gogorik ez baduzu ez ikusiarena egiten duzun horietako bat zara?\nEz, “de tripas corazón” egin eta agurtzen dut. Ez dut gustuko “la cataratas” egitea.\nTé con pastas edo gin-tonic bat?


author_facet:"Euskadi. Hezkuntza, Unibertsitate eta Ikerketa Saila" topic_facet:"Mekanizazioa (Heziketa Zikloa). Erdi maila" topic_facet:"Elektrizitatea eta Elektronika (Lanbide Arloa)" topic_facet:"Instalazioa eta mantenimendua (Lanbide Arloa)" topic_facet:"Industria-robotika (Modulua)"\nEgilea: Euskadi. Hezkuntza, Unibertsitate eta Ikerketa Saila Proposatutako gaia: Mekanizazioa (Heziketa Zikloa). Erdi maila Proposatutako gaia: Elektrizitatea eta Elektronika (Lanbide Arloa) Proposatutako gaia: Instalazioa eta mantenimendua (Lanbide Arloa) Proposatutako gaia: Industria-robotika (Modulua)\n1 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Gizon bat atxilotu dute Gasteizen, biolentzia matxista delitu bat dela eta\nJoan den ostiralean emakume bati eraso zion haren bikotekideak, Gasteizko Salburua auzoko etxebizitza batean.\nEmakumeen salerosketarako sare bat desegin dute Donostian\nIkerketaren arabera, batez ere Madrilen eta Donostian jarduten zuen esplotaziorako sare honek.\nGutxienez bi emakumeri egin diete eraso Nafarroan\nAntsoainen gizonezko bat atxilotu dute indarkeria matxista leporatuta; Lizarran, urruntze-agindua urratu eta bikotekide ohiaren etxean giltzaperatu da beste gizon bat.\nKarguekin aske utziko dituzte atzo Lekeition atxilotutako bi gazteak\nDeustuko polizia-etxetik deklaratu dute Espainiako Auzitegi Nazionalean, bideo-konferentzia bidez. Behin-behinean aske geratuko dira biak, epaiketaren zain.\nIgande gauean gazte bat jipoitu zuen Poliziak Gasteizko Alde Zaharrean\nMaskara gaizki jarrita zeramala esan, eta ertzainek hormaren kontra jarri zuten gazte bat; miatu eta gainean zeraman propaganda politikoa kendu zioten. Gero ukabilkadak eman zizkioten, lesioak eraginez buruan, aurpegian nahiz lepoan. Heriotza-mehatxuak ere egin zizkioten.\nHainbat orduz haien etxeak miatu ostean, Ertzaintzak bi pertsona atxilotu ditu Lekeition\nEspainiako Auzitegi Nazionalaren aginduz, Ertzaintzak goizeko 07:00ak aldera ekin dio bi gazteren etxeak miatzeari. 10:30ak aldera eraman dute atxilo bietako bat, eta ia ordubete beranduago atxilotu dute beste kidea ere. Deustuko polizia-etxera eraman dituzte.\n31 langile kaleratuko dituzte Iruñeko Miasa lantegian\nIruñeko Merkataritza Arloko 1. Epaitegiak enplegu-erregulazioko espedientea ezartzea baimendu dio patronalari. Hainbat langile lana uztera behartu dituzte aurretiaz, kalte-ordainen truke. Enpresak likidaziorako lehiaketa abiatu zuen urrian, "zorrak" zituela argudiatuta.\nTubacexeko langileen aurka oldartu eta langile bat atxilotu du Ertzaintzak\nAmurrioko epaitegian deklaratu behar izan zuten atzo Tubacexeko hiru langilek, pikete batean parte hartzeagatik. Langileen alde epaitegi aurrean bildu zirenen aurka jo zuen Ertzaintzak, eta grebalari bat eraman zuen atxilo.\n2017an ezarri zioten zigorra "gehiegizkoa" dela ebatzi arren, Urrutikoetxearen aurkako akusazioa berretsi eta zigorra bost urtekoa izatea eskatu du terrorismoaren aurkako Frantziako fiskaltzako prokuradoreak. Urrutikoetxeak FIJAIT fitxategian jarraitzea ere eskatu du.


Saint-Jean-des-Vignes - Wikipedia, entziklopedia askea.\n45°52′33″N 4°41′04″E / 45.8758°N 4.6844°E / 45.8758; 4.6844Koordenatuak: 45°52′33″N 4°41′04″E / 45.8758°N 4.6844°E / 45.8758; 4.6844\nMorancé, Lozanne, Belmont-d'Azergues, Charnay eta Chazay-d'Azergues\n223 (%49) 209 (%45.9)\nSaint-Jean-des-Vignes Frantziako udalerria da, Rodano departamenduan dagoena, Auvernia-Rodano-Alpeak eskualdean. 2013an 396 biztanle zituen.\n2007an Saint-Jean-des-Vignes udalerrian erroldatutako biztanleak 396 ziren. Familiak 148 ziren, horien artean 28 pertsona bakarrekoak ziren (8 bakarrik bizi ziren gizonak eta 20 bakarrik bizi ziren emakumeak), 48 seme-alabarik gabeko familiak ziren, 52 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 162 etxebizitza zeuden, 153 familiaren etxebizitza nagusia ziren, 7 bigarren erresidentzia ziren eta 2 hutsik zeuden. 140 etxeak ziren eta 22 apartamentuak ziren. 153 etxebizitza nagusietatik 112 bere jabearen bizilekua ziren, 39 alokairuan okupaturik zeuden eta 2 doan lagata zeuden; 1ek gela bat zuen, 4 etxek bi zituzten, 16 etxek hiru zituzten, 36 etxek lau zituzten eta 95 etxek bost zituzten. 128 etxek euren parking plaza propioa zuten azpian. 53 etxetan ibilgailu bat zegoen eta 93 etxetan bat baino gehiago zituzten.\nSaint-Jean-des-Vignes udalerriko biztanleria-piramidea 2009an .\n2007an lan egiteko adina zuten pertsonak 251 ziren, horien artean 179 aktiboak ziren eta 72 inaktiboak ziren. 179 pertsona aktiboak lanean(98 gizon eta 81 emakume) zeuden.. 72 pertsona inaktiboetatik 18 erretiraturik zeuden, 29 ikasten zeuden eta 25 "bestelako inaktibo" gisa sailkaturik zeuden.\n2009an Saint-Jean-des-Vignes udalerrian 145 unitate fiskal zeuden, 374,5 pertsonek osaturik. Pertsona bakoitzeko diru-sarrera fiskalaren mediana urteko 21.658 euro zen.\n2007an zeuden 18 komertzioetatik, 5 eraikuntza enpresak ziren, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 informazio eta komunikazio enpresa zen, 1 finantziazio enpresa zen, 1 higiezinen enpresa zen, 5 zerbitzu enpresak ziren eta 2 administrazio publikoko enpresak ziren.\n2000. urtean Saint-Jean-des-Vignes udalerrian 10 nekazaritza-ustiategi zeuden, 98 hektarea erabiltzen.\nBNF: 15272300z (data)


Aral itsasoa - Wikipedia, entziklopedia askea.\nAral itsasoa (kazakheraz: Арал теңізі, errusieraz: Аральскοе мοре, uzbekeraz: Orol dengizi, tajikeraz: Баҳри Арал, persieraz: دریاچه خوارزم, Daryocha-i Khorazm) Asia Erdialdeko aintzira endorreiko edo barne itsasoa da, Kazakhstan (iparraldean) eta Uzbekistango Karakalpakstan eskualde autonomoaren (hegoaldean) artean kokatua. Aralgo ura gazia da.\n45°N 60°E / 45°N 60°E / 45; 6045°N 60°E / 45°N 60°E / 45; 60\nMediterranean Sea Area (en)\nEstatu burujabe Kazakhstan\n1960ko hamarkadatik, Aral itsasoaren azalera asko murriztu da, bertara isurtzen duten ibaien isuraldatzeak direla eta. Izan ere, Sobietar garaian, Amu Daria eta Sir Daria ibaietako ura Uzbekistan eta Kazakhstango lurrak ureztatzeko bideratzen hasi ziren. 1960an 68.000 km² izatetik gaur egun (2004ko datuak) 17.160 km² izatera pasatu da. Horrez gain, armagintza, industria eta ongarri isurketengatik itsasoa oso kutsatuta dago.\n1 Aral itsasoaren eraketa\n2 Aral itsasoaren agortzea\n2.2 Oraingo egoera\n3 Aral itsasoa zineman\nAral itsasoaren eraketaAldatu\nZenozoikoan Aral Itsaso Beltzari loturik zegoen. Bereizi eta gero, Asia Erdialdeko basamortuko beheragune bat izan zen. Pleistozenoan, duela 10 edo 20 mila urte, Amu Daria eta Sir Daria ibaiek urez bete zutenean, beheragunea hasieran oasi eta gero aintzira bihurtu zen.\nAral itsasoaren agortzeaAldatu\nAral itsasoaren bilakaera\n1960. urtean, SESBak Amu Daria eta Sir Daria ibaietako ura desbideratzea erabaki zuen, Asia Erdialdeko basamortuko eremuak ureztatzeko. Horrela, sobietar Asia erdialdean arroza, meloiak, zerealak eta, batez ere, kotoia ekoizten hasi zen. Izan ere, Sobietar Batasunak munduko kotoi ekoizle handiena bihurtu nahi zuen, eta lortu egin zuen; gaur egun Uzbekistan munduko kotoi esportatzaile handienetariko bat da.\nUreztatze-ubideak, eskala handian, 1930eko hamarkadan eraikitzen hasi ziren. Ubide horiek, eraikuntzari dagokionez, oso kalitate apalekoak zirenez, bidean ur asko galdu edo lurrundu egiten zen. Kara Kum ubidean (erdialdeko Asiako ubide handiena), adibidez, % 70a galtzen zen. Gaur egun ere, Uzbekistango ureztatze-ubideen luzera osoaren % 12a baino ez dago irazgaiztuta.\n1960 baino lehen, urtero 20-60 kilometro kubiko ur isuraldatzen ziren. Horrek esan nahi du Aral itsasoa urez hornitzen zuen emari gehiena desbideratuta zegoela. Beraz, 60ko hamarkadan itsasoa murrizten hasi zen. 1961 eta 1970 artean itsasoaren mailak, batez beste, urtean 20 cm egin zuen behera. 70ko hamarkadan, beheratzea biziagotu zen, urtean 50-60 cm galtzera iristen baitzen. 80ko hamarkadan, itsasoaren mailak urtean, 80-90 cm egiten zuen behera. Hala ere, nekazaritza lurrak ureztatzeko gero eta ur gehiago erabiltzen zen: 1960 eta 1980 artean, ibaietatik isuraldatutako ura bikoiztu egin zen eta kotoi ekoizpena ia bikoiztu.\nOntzi abandonatua Aral hiritik hurbil (Kazakhstan)\nAral hiriko portua (Kazakhstan)\nDagoeneko, Aral itsasoaren azalera % 60 murriztu da eta bolumena,ia % 80. 1960an, Aral itsasoa munduko aintzirarik handienetan laugarren zen, 68.000 km²-ko azalera eta 1100 km³-ko bolumena baitzuen. 1998an, azalera 28.687 km²-ra murriztua zen eta, halaxe, munduko aintzira handienetan zortzigarren bihurtu zen. Epe horretan, Aral itsasoaren gazitasuna 10 g/l-tik 45 g/l-raino handitu zen.\nUraren mailak etengabe behera egitean, 1987an Aral itsasoa bi zatitan banatu zen: Iparraldeko Aral itsasoa eta Hegoaldeko Aral itsasoa, azken hori ere beste bi zatitan banatuta. Itsasoaren iparraldeko eta hegoaldeko zatiak lotzeko ubide bat eraiki zuten arren, uraren mailak behera egiten segitu zuenez, 1999rako lotura etenda zegoen.\nHala ere, Iparraldeko Aral itsasoa babesteko zenbait lan egin ziren. adibidez, tartean ur gezaren jario etengabea segurtatzen duten presak eraiki ziren. 2003ko urrian, Kazakhstango gobernuak jakitera eman zuen zementuzko presa bat, Kokaralgo dikea deitua, eraikiko zuela, Aral itsasoko bi zati nagusiak bereizteko. Era horretan, Iparraldeko zatiaren ur-maila goratu eta gazitasuna gutxitu nahi zuten. Helburu horiek 2007an lortu ziren. Hegoaldeko Aral itsasoa, berriz, arrazoi ekonomikoengatik bere kasa utzia, hilzorian dago. Aspaldi honetan gatz-lautada izugarriak zabaltzen ari dira, neguak hotzagotzen eta udak beroagotzen dituztenak. Bertan sortzen diren hondar-erauntsiak Pakistan eta Artikoraino iristen dira. Ondorio kaltegarri horiek murriztu nahian, garai bateko itsasoaren hondoan zuhaitzak landatzen dituzte.\n2003ko udan, Hegoaldeko Aral itsasoa aurrez ikusitakoa baino bizkorrago agortzen ari zen . Haren gainaldea 30,5 metro itsasoz gora zegoen, aurrez ikusitakoa baino 3,5 metro beherago. Gazitasuna, bestalde, itsasoarena halako 2,4 zen. Aintziraren zatirik sakonenean, beheko ura goikoa baino gaziagoa da. Bi ur mota horiek elkarrekin nahasten ez direnez, aintziraren gaineko aldea gehiago berotzen da udan eta ura espero zitekeena baino bizkorrago lurruntzen da. Ikerketa batzuek diotenez, Hegoaldeko Aral itsasoaren mendebaldeko zatia 15 urte barru erabat agortuta legoke. Ekialdeko zatiak, berriz, era ez-egonkorrean bada ere, iraun lezake.\n2009ko abuztuan Aral itsasoaren hego-ekialdeko zatia erabat agortu zen\nAral itsasoaren agortzeak ekarri dituen kalteak konpontzeko hainbat neurri proposatu dira:\nura gatzgabetzeko plantak eraikitzea\nnekazariei zerga bat ezartzea, uraren erabileragatik\nur gutxiago behar duten kotoi aldaerak erabiltzea\nSiberiako glaziarren ura Aral itsasora bideratzea\nkotoigintzan produktu kimiko gutxiago erabiltzea\n1994an Kazakhstan, Uzbekistan, Turkmenistan, Tadjikistan eta Kirgizistanek izenpetu zuten hitzarmenaren arabera, beren aurrekontuen % 1a Aral itsasoa berreskuratzeko erabili behar zuten. Herrialde horien arteko lankidetza, ordea, oso urria izan da.\nGaur egun, Kokaralgo dikeari esker, Iparraldeko Aral itsasoaren egoera hobetzen ari da.\n2008ko abuztuan, Uzbekistango lehenbiziko GKE ekologista sortu zen. Haren helburuetako bat Aral itsasoaren egoera hobetzea da.\nAral itsasoa zinemanAldatu\n1989an Dmitri Svetozarov zuzendari errusiarrak Psi filma egin zuen (errusieraz: Псы, euskaraz: «Zakurrak»), Aral itsasoaren arazo ekologikoetan oinarritutako thrillerra.\n↑ a b http://www.newscientist.com/article/dn3947 Nicola Jones (2003). South Aral Sea 'gone in 15 years'\nAral itsasoa desagertzear. Zientzia.net[Betiko hautsitako esteka]\nDiruak Aral itsasoaren zati bat berreskuratu du. Zientzia.net\nBerpiztuko al da Aral itsasoa?. UNESCO Aldizkaria[Betiko hautsitako esteka]\nAzken aldaketa 30 abuztua 2021(e)an, 12:57(e)tan\nOrriaren azken aldaketa: 30 abuztua 2021, 12:57.


657 356 370 | 626 65 02 30\n- Zer berri gure herrietako landa eremuan? Goierriko jardunaldiak\n- Proiektuen ingurumen azterketa\n- Lurralde antolaketa eta plan eta programen balorazioak\n- Ingurumenaren birgaitzea eta leheneratzea\n- Kartografia eta informazio geografiko sistemak\n- Natura, ingurunea eta biodibertsitatea: Ikerketa bereziak\n- Herri partehartze prozesuak ingurugiro gaietan\nZer berri gure herrietako landa eremuan? izenburupean jardunaldiak egin dituzte irailean eta urrian Goierri Garaiko zazpi herritan. Eskualdeko landa lurren eta nekazaritzaren egoera aztertu du Ambientalia21 ingurumen aholkularitzak, udalen eta Gipuzkoako Foru Aldundiaren babesarekin eta Goimen Goierriko Landa Garapenerako Elkarteak koordinatuta. “Nekazaritzak gure gizartean duen papera, gure lurren egoera edota elikaduraren aldetik gure herriek duten autonomia maila aztertzeko lanketa egin da”, azaldu digu... + gehiago irakurri


KONPONDUTA: WINDOWS 10 100 UNITATEAN ITSATSITA DAGOEN C UNITATE ESKANEATZEN ETA KONPONTZEN - TARIFAK\nKonturatu al zinen azken Windows 10 bertsio berritu ondoren ordenagailu eramangarria / ordenagailua itsatsita unitatea eskaneatzen eta konpontzen C: minutuz edo are ordu batez? Edo beste erabiltzaile batzuek PC Windows 10 pizten duten bakoitzean C unitatea eskaneatu eta konpontzen dutela jakinarazi dute: edozein puntutan itsatsita% 20 edo% 99. Windows 10 bertsio berritze prozesuan Sistemaren fitxategiak hondatzen direlako gertatzen da gehienbat. Berriro ere lehenago leihoak behar bezala itzaltzen ez baziren edo Sistema Itzaltzea ustekabean arazo hau ere sor dezakeen etenaldiaren hornidura dela eta.\nEdukia ikuskizuna 1 Konpondu c blokeatutako unitatea eskaneatzen eta konpontzen 1.1 Abiarazi modu seguruan 1.2 Desgaitu abiarazte azkarraren funtzioa 1.3 Exekutatu SFC Utility 1.4 DISM komandoa 1.5 Exekutatu CHKDSK Disko Unitatearen Akatsak konpontzeko 1.6 Erabiltzaileak iradoki du\nBeste zenbait arrazoi, esate baterako Master Boot Record Record File (MBR), sektore okerra edo Errorea HDDan. gehienetan eragiten dutenak Windows 10 diskoaren akatsak konpontzean itsatsita , Baliteke ordubete baino gehiago igarotzea edo Windows blokeatuta hasierako konponketan , Konponketa automatikoa ordubetez. Abiarazte errore honekin borrokan bazaude windows 10 itsatsita unitatea eskaneatzen eta konpontzen Hemen 5 lan irtenbide ditugu abiarazte errore hau kentzeko.\nKonpondu c blokeatutako unitatea eskaneatzen eta konpontzen\nNormalean, Windows-ek konponketa automatikoa hasten du bi aldiz jarraian abiarazten ez duenean. Batzuetan, akatsen bat gertatzen da konponketa prozesuan zehar aurrera jarraitu ezinean eta, beraz, begizta batean itsatsita geratzen da. Zure ordenagailua egoera horretan sartu bada, jakina, ezin dituzu abio kargatzailearen ezarpenetara sartu, hauek baitira konponketa prozesua hasteaz arduratzen direnak. Aldatzeko, abiarazteko euskarri batetik abiatu behar duzu instalatutako sistema eragile egokiarekin.\nWindows instalazio euskarritik abiarazi behar duzu. Windows 10-rekin instalazio DVD bat baduzu, bestela erabil dezakezu Sortu instalazio DVD / USB abiarazgarria Windows Media sortzeko tresna erabiliz .\nInstalazio euskarritik abiatu lehen pantaila saltatu eta egin klik gainean konpondu ordenagailua irudiaren azpian erakusten den moduan.\nHurrengoa Aukeratu Arazoak konpondu > Aukera aurreratua > Aukeratu Abiarazteko ezarpenak -> Berrabiarazi eta sakatu F4 Modu seguruan abiarazteko eta F5 sareko modu segurua gaitzeko.\nOharra: leihoak modu seguruan abiarazten ez badu, aukera aurreratuak -> sartu eta komando gonbita ireki besterik ez duzu egiten. Ondoren, egin hurrengo urratsean agertzen den beheko komandoa.\nDesgaitu abiarazte azkarraren funtzioa\nWindows hainbat erabiltzailek abiarazte azkarra agertu beraientzako akatsa.\nIreki kontrol-panela joan Kontrol-paneleko elementu guztietara eta ondoren Energiaren aukerak\nEgin klik pizteko botoiek zer egiten duten aldatzeko eta aldatu une honetan erabilgarri ez dauden ezarpenak.\nHemen, desmarkatu Aktibatu abiarazte azkarra (gomendatua), sakatu Ados eta aplikatu gorde aldaketa egiteko.\nExekutatu SFC Utility\nArazoa eragiten duten sistema fitxategiak hondatuta dauden egiaztatu behar duzu hurrengo gauza. Exekutatu sistema fitxategien egiaztatzaile utilitatea hondatutako sistemaren fitxategiak aztertzeko azpiko urratsak jarraituz. Aurkitzen bada sfc utilitateak automatikoki leheneratzen ditu zuzenekin.\nIreki komando-gonbita administrazio pribilegioarekin.\nKorrika egin sfc / scannow falta diren sistema fitxategiak eskaneatu eta leheneratzeko komandoa.\nSfc erabilgarritasunak zure sistema eskaneatuko du hondatutako sistemaren fitxategiak falta direla aurkitzeko, erabilgarritasunak berreskuratuko ditu hemen kokatutako karpeta konprimitu berezi batetik. % WinDir% System32 dllcache .\nItxaron% 100 eskaneatze prozesua amaitu arte.\nSfc Scan emaitzak lortzen baditu, Windows baliabideen babesak fitxategi hondatuak aurkitu ditu baina ezin izan ditu horietako batzuk konpondu. Ondoren, exekutatu DISM komandoa: DISM / Linean / Cleanup-Image / RestoreHealth sistemaren irudia konpontzen duten eta sfc-k bere lana egitea ahalbidetzen duten. % 100 eskaneatze prozesua amaitu ondoren berriro exekutatu Sistema fitxategi egiaztatzailea.\nExekutatu CHKDSK konpontzeko Disko Unitatearen Akatsak\nOndoren, exekutatu chkdsk komandoa disko unitateko akatsak dauden jakiteko. Edo parametro gehigarriak gehi ditzakezu chkdks-ek diskoaren akatsak indarrez konpontzera behartzeko.\nOhar: Hemen agindu Txkdsk Egiaztatu diskoaren erroreak, C: Drive gutuna da, / r for sektore txarrak kokatzen ditu eta irakurgarria den informazioa berreskuratzen du / f Diskoan akatsak konpontzen ditu.\nSakatu Y berresteko chkdsk hurrengo abiaraztean exekutatu eta ordenagailua berrabiarazteko. Honek disko unitatean akatsak dituen egiaztatuko du eta aurkitzen badira konponduko ditu. Itxaron% 100a prozesua amaitu arte automatikoki berrabiarazi eta leihoak normal abiaraziko direnean abioan trabatu gabe.\nErabiltzaileak iradoki du\nEra berean, zenbait erabiltzailek modu seguruan iradokitzen dute Egin klik eskuineko botoiaz Hasi menuan eta hautatu Powershell (Admin). Ondoren idatzi konponketa-bolumena -driveletter x (Oharra: ordezkatu X zure Windows instalatutako C unitatearekin :) itxaron% 100 arte eskaneatze prozesua osatzeko. Leihoak berrabiarazi ondoren, honek 10 blokeatutako c unitatea eskaneatzen eta konpontzen laguntzen die.\nHauek dira Windows 10eko abiarazte bakoitza aztertzen eta konpontzen konpontzen lan egiteko irtenbide gehienak. Edozein zalantza izanez gero, argitalpen honi buruzko iradokizunak lasai eztabaidatu beheko iruzkinen inguruan.\nAplikazioak ezin izan du Windows 10 zuzen abiarazi (0xc000007b)\nNola ezabatu zain dauden Windows eguneraketak eta aurrebista Windows 10-en eraikinak\nchrome cpu asko erabiliz\nsd txartela ez da diskoaren kudeaketan agertzen\nWindows 10 eguneraketaren sagua ez dabil\nChrome-k ez du funtzionatzen Windows 10 2019 eguneratzearen ondoren


Caradoc Errehabilitzio Saila\nErrehabilitazio psikosoziala :\nErrehabilitazio psikosoziala defini daiteke nahasmendu psikikoak pairatzen dituzten pertsonekin plantan eman ekintza multzoaren gisa, eritasunaren sintomak murrizteko xedez, bai eta ere :\nfuntzionamendu sozial hobea eta bizi-kalitate satisfagarria lortzeko xedez, pertsonak zehazten duen moduan,\nfamiliaren eta hurbileko jendearen laguntzeko xedez,\nnahasmendu psikikoak dituzten pertsonek pairatzen dituzten diskriminazioen kontra borrokatzeko xedez.\nHelburua da pertsona bere suspertzeko prozesuan laguntzea.\nGure zerbitzuak arta bereziagoak eskaintzen dizkie ondoko eritasunak pairatzen dituzten pertsonei :\nEria zentroan onartzea :\nEria zentroan onartzeko momentuan, profesional ezberdinek ebaluazio bat eginen dute, ondoko galderei erantzuteko gisan :\nZein da oraingo osasun-egoera ?\nZein da gaur egungo pertsonaren funtzionamenduaren maila, alor sozialean, profesionalean ?\nZein dira haren nahiak, haren helburuak ?\nProposatutako artak :\nPrintzipioa da pertsona bakoitzari arta egokiak eskaini ahal izatea, Eguneko Ospitalean programa terapeutiko pertsonalizatu bat ezarriz.\nOndoko hauek dira ardatz nagusiak :\nheziketa terapeutikoa (pazienteak, hurbileko pertsonak),\nerremediatze kognitiboa eta funtzionala, zailtasun kognitiboen inguruan lan egiteko (memoria, arreta, antolatzea/planifikatzea),\ntrebetasun sozialei buruzko lana,\nterapia emozionalak, kognitiboak eta portaerari buruzkoak, maila indibidualean edo talde mailan esku hartuz.\nGaur egun proposatzen diren eta etorkizunean izanen diren atelierrak honako hauek dira :\nHeziketa terapeutikoa - Nahasmendu bipolarrak\nNahasmendu Bipolarren Sendatzeko Hego Akitaniako Baliabide Zentroak nahasmendu bipolarrei buruzko heziketa talde bat proposatzen die pazienteei eta beren hurbilekoei. Esku-hartze horri esker, pazientea bere eritasunaz arduratzeko eragile bilakatzen laguntzen da, bereziki nork bere eritasuna eta sintomak ezagutzen ikasiz.\nIkaste horrek eritasunaren kudeaketa hobea ekartzen du eta lehen gomendio terapeutikoetarik da, medikamentu bidezko tratamenduaren osagarri.\nLaguntza hau paziente egonkortuei zuzendua zaie.\nFondaMental Campus programa, 2 oreneko 12 saioz osatua, psikiatra batek, psikologo batek eta erizain batek animatzen dute, hirukotean lan eginez.\nBirgaitze-taldea - Nahasmendu psikotikoak\nErabiltzaileen eskaeren arabera, ez da beti posible edo ez du beti balio beherago zehaztu talde egituratuak proposatzea, erran nahi baita: Psikohezkuntza, Michael 's Game, Trebetasun Sozialak Lantzea.\nJarduera horiek eskaintzen segitu ahal izateko, talde ireki eta engaiamendurik gabeko hau sortu zen. Talde malguagoa da, momentu zehatz bateko erabiltzaileen eskaerei erantzuten diena. Suspertzearen filosofian sartzen da eta ahalduntzea du helburu. Beraz, hiru multzoetan aipatu osagaiak taldean proposatzen ahal dira, egokia bada.\nTaldeak hitz egiteko talde baten forma har dezake, non trukeen gaia parte-hartzaileek proposatzen duten, eta gero bozkatzen diren.\nGainera, taldearen zereginetarik bat erabiltzaileek ateraldiak aukeratzea, planifikatzea eta martxan jartzea da. "Plazererako" ateraldiak izan daitezke, edo zailtasunei aurre egiten ikasteko ateraldi terapeutikoak (adibidez: garraio publikoak hartzeko, karrikan informazioa eskatzeko, erosketak egiteko gisan antolatzeko, antsia sozialari buru egiteko).\nPsikohezkuntza - Nahasmendu psikotikoak\nPsikohezkuntza programa da, oren bateko 12 saio tematikotan antolatua, asteroko maiztasunarekin.\nOndoko gaiak lantzen dira :\neritasunaren sintomak (positiboak, negatiboak, antolaketarik eza, nahasmendu kognitiboak),,\nberriz eritzea ekartzen duten faktoreak eta prebentzio baliabideak,\nDiaporama bat eta liburuxka bat erabiltzen dira euskarri gisa; saio bakoitza lehenik esperientzien banatzea sustatzeko egituratua da. Pazientea alor psikosozialean berriz gaitzeko proposatu teknika batzuk ezagutarazten dira.\nEskizofrenian, psikohezkuntza esku-hartze eraginkorra da: arta eta sendabidea onartzen laguntzen du, berriz eritzeko arriskua eta ospitaleratze-kopurua murrizten ditu. Ikerketek erakusten dute funtzionamendu globala eta soziala, bizi-kalitatea hobetu direla esku-hartze hori ukan dutenentzat (Xia eta kol., 2011).\nMichael’s Game - Nahasmendu psikotikoak\nMichael's Game joko kolaboratiboa da, Yasser Khazaal-ek eta Jérôme Favrod-ek deliriozko ideien sendabide psikologikoa errazteko garatu zuten arrazoiketa hipotetikoan oinarritua. Ikerketa ausazkotu eta kontrolatu batean probatu zen, eta agertu zen joko horri esker deliriozko ideiek pazienteak gutiago konbentzitzen eta kezkatzen dituztela (Khazaal eta kol. 2015). Kartetan oinarritu euskarria erabiltzen da, non egoerak proposatuak baitira, zailtasuna mailaka handituz. Karta bakoitzaren kasuan, parte hartzen duten guzien proposamenak elkartuz eta arbelean egituratuz lan egiten da, tekniken memorizazioa errazteko gisan.\nJoko honen abiatzeko hipotesia izan da, entrenamendu honi esker, ondorioetara egin jauzi lasterregiak ("jumping to conclusions") murritz daitezkeela edo, gutxienez, haien ondorioak murriztu, bizitzen diren fenomenoen azalpenak beste posibilitate batzuetara irekiz. Hurbilketa hori entrenatzeak oraino garrantzitsuagoa iduri du, paziente gehienek ez baitute beren bizien azalpen alternatibo berezkorik (Freeman eta kol. 2004) eta hurbilketa horiek berenganatzeko aukera baitute (Morrison eta kol. 2004) eta sintoma psikotikoen aldetik, edo/eta sintoma horien bizitzeko edo horiei buru egiteko moduen aldetik, onurak sentitzeko aukera ere. (iturria : www.seretablir.net)\nTrebetasun sozialak hobetzea - Nahasmendu psikotikoak\nCompétence jokoa, Jérôme Favrod-ek eta lankideek garatua, nahasmendu psikotikoa duten pazienteen trebetasun sozialak hobetzeko gizarte jokoa da. Gutienez lau jokalari behar ditu, langile bat barne.\nTrebetasun sozialak gure emozioak eta beharrak molde eraginkorrean komunikatzeko eta pertsona arteko gure helburuak lortzeko bidea ematen diguten gaitasun kognitibo eta portaerazkoen multzoa da\nTrebetasun sozialen entrenamendua esku-hartzeko molde egituratua da, pertsona arteko trebetasunak irakasteko eta gaitasun horiek atxikitzen eta orokortzen laguntzeko. Usaian erabiltzen diren tekniketan badira: helburuak ezartzea, rol jokoa, ereduak aurkeztea, aholkuak, ahozko eta bideo bidezko feed-back bat, arazoak konpontzeko metodo bat, saioen artean egin beharreko zereginak gomendatzea\nIkerketa anitzen emaitzen arabera, nahasmendu psikiatriko larriak dituzten pertsonek trebetasun berriak ikasi eta, horrela, komunitatean beren funtzionamendua hobetu dezakete (Kurtz eta kol., 2008; Pfammater eta kol., 2006). Trebetasun sozialak lantzeak funtzionamendu soziala eta harreman sozialen kalitatea hobetzen ditu.\n(Hemendik egokitu testua : https://www.seretablir.net/outils-interventions/competence/)\nPortaera-terapia kognitiboak - Pertsona arteko terapia eta erritmo sozialen antolatzea - Umorearen nahasmenduak\nNahasmendu bipolarretarako portaera-terapia kognitiboak eta pertsona arteko terapia eta erritmo sozialen antolatzeak pazienteari bere umorea hobetzen laguntzea eta berriz eritzea saihestea du helburu, erritmo biologiko eta sozialak ulertuz eta hobetuz. Pertsona arteko terapia eta erritmo sozialen antolatzeko terapiaren osagaiak erabiltzen ditu, baita insomnioaren portaera-terapia kognitiboaren eta portaera-aktibazioaren terapiaren osagaiak ere\nLehen fase psikohezitzailea eginen da erritmo biologikoei buruz eta nahasmen bipolarrean berriz eritzeari buruz. Aipatu beste osagai bat eri estatutua eta horrek zer erran nahi duen izanen da. Taldearen helburu nagusia erritmoen eta umorearen mekanismoen ulertzea eta esperimentatzea izanen da, bai loaren aldetik, bai eguneko jardueren aldetik. Beraz, erritmoen auto-behaketa eginen da eta, horren bidez, proposatu tresna edo printzipioak aplikatuko dira (jardueren programazioa eta portaera-aktibazioa, loaren murriztea, loaren higienea, argiaren bidezko terapia, medikamentuak behar bezala hartzea, arazoen konpontzea eta rol sozialak aldatzea).\nKonkretuki, bi oren irauten duten hamar bat saioko programa da, psikologo batek eta zerbitzuko beste profesional batek animatua.\nNahasmendu bipolarra eta berriz eritzearen eredu pertsonalizatua\nErritmo zirkadianoak eta sozialak\nLoaren higienea eta oinarrizko printzipioak\nLoaren patologiak eta aterabideak\nUmorea, jarduerak eta harreman sozialak\nNor bere baloreetara bideratzea, portaera-aktibazioa, jardueren plangintza\nOroitarazteko eta segitzeko saioa\nGehiegizko hausnarketetan zentratu portaera-terapia kognitiboak - Umorearen nahasmenduak\nEdward Watkins-en talde-protokoloan oinarritua (2016), terapia kognitibo eta portaeraren talde honek, hausnarketetan zentratua, hausnarketa patologikoak gutitzea du helburu. Gehiegizko hausnarketek badute eginkizuna depresioaren garapenean eta iraupenean, baina baita antsietatean ere, zeinean kezka hitza maizago erabiltzen baitugu. Talde honen lehentasunezko helburua depresio-egoeretako hausnarketak dira.\n1h30-2h irauten duten 10 saiotan, psikologo batek eta mediku psikiatra batek animaturik, parte hartzaileek ikasiko dute:\nberen gogoeta patologikoak ezagutzen eta identifikatzen,\npentsamolde/gogoeta molde baliagarriago bat aurkitzen eta lantzen,\negunerokoan eraginkorrago izaten eta portaera-eragozpenak ttipitzen,\nnork bere buruarekiko errukizko jarrera lantzen,\nberriz eritzea ekiditen.\nTalde horretan parte hartzeak erran nahi du etxeko lanak egitea onartzea, hala nola irakurtzea, auto-behatzea, portaerak aldatzea.\nErremediatze kognitibo eta funtzionala lantzeko atelierrak proposatzen zaizkie beren patologian egonkortuak diren baina arazo kognitibo iraunkorrak pairatzen dituzten pazienteei (oroitzeko, kontzentratzeko, antolatzeko, planifikatzeko zailtasunak, etab.). Alde batetik, patologia batek funtzio kognitiboetan ukan ditzakeen ondorioak ezagutzeko eta, beste alde batetik, pazienteek beren egunerokotasunean dituzten zailtasunei buru egiteko estrategiak plantan ezartzen laguntzeko helburua du.\nPrograma espezifiko bakoitza, 2 oreneko 12 saio inguruz osatua, ondoko pertsonei zuzendua zaie:\nnahasmendu bipolarrak pairatzen dituztenei,\nnahasmendu psikotikoak pairatzen dituztenei (eskizofrenia, nahasmendu eskizo-afektiboak, etab.),\narreta-defizitaren nahasmendua pairatzen dutenei (hiperaktibitatearekin edo gabe).\nJarduera fisikoa sendabide terapeutikoen laguntzailea da. Ikerketa anitzek erakutsi ahal izan dute eragin ona duela sendabideetan eta eria berriz eri dadin ekiditeko. Kirola dinamogenoa da. Gure pazienteei tresna terapeutiko gehigarria eskaintzea ahalbidetzen du, eta batzuetan gomendatu medikamentuen posologiak gutitzea ere. Gainera, jarduera fisikoak eritasun kardiobaskularrak ekiditeko funtzioa du. Hain zuzen, eritasun horiek dira hilkortasunaren arrazoi nagusienetarik bat, umorearen nahasmenduak dituzten erien artean. Horregatik, Jarduera Fisiko Egokituko irakasle batek eta jarduera fisikoetara iristeko posibilitatea ematen duen erizain batek kudeatu lantalde bat proposatzen dugu.\nPisu hartzearen prebentzioa\nSendabidea modurik hoberena da berriz eritzeko arriskua murrizteko. Baina pisu-hartzea ekar dezake. Pisu-hartze hori azaldu daiteke medikamentuak apetitua erregulatzeko nerbio-gunean duen eraginagatik. Hein batean, patologiak eguneroko bizimoduan duen eraginarengatik ere uler daiteke, horrek ariketa fisikoa murriztea, berdin gelditzea ere ekartzen ahal baitu, bai eta elikadura alorreko desoreka ere. Horrela, unitatean, atelier bat proposatzen dugu, sendabidean laguntzeko, prebenitzeko neurriak har ditzazuen.\nNorberaren nortasuna agertzea\nTerapia kognitibo eta portaera-terapia lantzen dituen talde hau, norberaren baieztapen teknikak lantzeko, F. Fanget-ek finkatu programan oinarritzen da. Saioak teknikei buruzko azalpenak emateko eta taldekako rol-jokoen bidez laster aplikatzeko moduan egituratuak dira. Umorearen nahasmenduak (behin eta berriz errepikatzen den depresioa, nahasmendu bipolarrak), antsia-arazoak edo adikzioa dituzten pazienteak sar daitezke bertan.\n12 saio badira eta, horietan, eskatzea, errefusatzea, kritika edo konplimendu bat egitea/errezibitzea, elkarrizketa bat hastea eta bukatzea bezalako egoerak aztertzen dira. Psikologo batek eta mediku batek animatzen dute. Saioen artean, ariketak proposatzen dira teknikak egunerokotasunean plantan ematen trebatzeko.\nFobia soziala edo antsia soziala definitzen da egoera sozial batzuen beldur gisa, zeinetan pertsonak besteek negatiboki jujatuko duten beldur baita. Saihespenezko portaera anitz ekartzen ditu.\nTerapia kognitibo eta portaera-terapia lantzen dituen talde bat proposatzen dugu, fobia soziala duten pertsonei zuzendua, McEvoy, Saulsman eta Rapee-ren programatik egokiturik. Bi oreneko 12 saio badira, astero bat, mediku batek eta psikologo batek animaturik eta, horietan, parte-hartzaileek beren problematika hobeki ulertzeko lan eginen dute, larriagotzen duten mekanismoak identifikatuko dituzte eta horri aurre egiteko tresnak plantan ematen trebatuko dira.\nKontzientzia osoan oinarritu terapia kognitiboa – Umorearen nahasmenduak\nBi oreneko 8 saio badira, astero bat; talde programa bat da, psikologo batek animaturik. Behin eta berriz errepikatzen diren nahasmendu depresiboak edo nahasmendu bipolarrak dituzten pazienteei zuzendua zaie, pazienteak egonkortu ondotik depresioan berriz sar daitezen ekiditeko helburuarekin. Ariketak proposatzen dira, bai bilkuran, bai etxean egitekoak. Praktika erregularra beharrezkoa da. Oroitarazteko eta sakontzeko saioak eskaintzen dira, urrunetik.\nKasu: atelierrak oharpen terapeutikoaren arabera egiten dira eta denboran zehar alda daitezke.\nOnartua izateko eskaera ororentzat – milesker zure mediku psikiatraren edo usaiako medikuaren gutuna helarazteagatik\nHelbide elektronikoa: : accueil.rehab@caradoc.fr


Musikazuzenean agenda Jello Biafra and the Guantanamo School of Medicine + La Banda Trapera del Río\nJello Biafra and the Guantanamo School of Medicine + La Banda Trapera del Río\nSarrera: Aurrez 20 euro. Bertan 24 euro\nUztailaren 13an luxozko kontzertua ospatuko da Gasteizko Jimmy Jazz aretoan. Arratseko 19:30etatik aurrera Jello Biafra and the Guantanamo School of Medicine eta La Banda Trapera del Rio taldeak ariko dira zuzenean.\nJello Biafra Euskal Herrian izanen da berriro ere. Dead Kennedys taldeko abeslari mitikoa duela bi urte izan zen bilboko Kafe Natzokian, han ere, the Guantanamo School of Medicine taldea lagun izan zuelarik. Oraingoan Gasteizko Jimmy Jazz aretoan izanen da emanaldia. Bertan, Hard Ons eta Estricalla taldeak ariko dira, ere.\nBiafrak, musika ibilbideari errepaso emanen dio emanaldi honetan, bidean, Dead Kennedys taldeko abesti ezagunetatik, berriki grabatu duen estudioko azken laneraino: “White People and the Damage Done”.


Lea Artibai Turismoa - Herriak - Markina-Xemein\nDatuen arabera, nahiz eta lehenengo giza kokalekuak Mesolitoan Kobaua haitzuloan egon, erromatar garaira arte ez dago honi buruzko informazio gehiagorik eta 1355.ean sortzen du Markinako hiribildua Don Tello infanteak.\nErdi Aroan hiribildu berriaren babes-beharrak zirela eta, hesia edo harresia eraiki behar izan zuten.\nHainbat jauregi eta dorretxe kokatzen dira herrian zehar, Bidarte dorretxea edo Murga jauregia, Antxia edo Ibarra dorrea, Ansotegi edo Munibetxea dorrea, Solartekua edo Mugartegi jauregia (gaur egun udaletxea kokatuta dagoen eraikina), Andonaegi jauregia, Patrokua jauregia edo Gaytan de Ayalaren etxea, Barroeta dorrea, Ugarte dorrea,…\nHainbat eliza eta ermita daude, horietan berezia da Arretxinagakoa, barne aldean aurkitzen diren hiru harri handiek ikusmira eta kondairak areagotzen ditu. Esten denez, hiru harrien azpitik hiru aldiz igarotzen dena urte bete baino lehen ezkontzen dela.\nMarkinan garrantzia handia izan du pelotak, mundu osoan Pelotaren Unibertsitate lez da ezaguna, zesta puntako pelotari onenak bertotik atera ohi direlako. Lehenengo pelotalekua XVIII. mendean eraiki zen.\nKiroldegiaren inguruan ur parkea dago jarrita eta uda partean freskatzeko eta disfrutatzeko leku ederra gelditzen da familian joateko.\nMarkina-Xemeingo Turismo Web-a\nKarmengo eleiza eta konbentoa (Markina-Xemein)\nKomentua 1691.ean sortu zen. Inazio Munibe eta Axperen obra dugu, Ziortzako Kolegiatako Abatea zenarena.\nPatrokua Jauregia edo Gaitan Aialatarren etxea (Markina-Xemein)\nGaur egun Lea-Artibaiko Amakomunazgoaren sedea da, herritarrei zuzendutako hainbat zerbitzu hartzen ditu.\nAmamana Landetxea (Markina-Xemein)\nLandetxea nekazal gune batean kokatuta dago, Markina-Xemeingo Urberuaga auzoan, Ondarroatik 5 kilometrora eta 11...\nIntxauspe Landetxea (Markina-Xemein)\nIntxauspe landetxeen alboan dago. (Intxauspe XVII. mendeko baserri bat da, 2005 urtean berriztua) Hondartzatik 10 kilometrotara, naturaz inguratuta, leku egokia atseden hartu eta gozatzeko inguru baketsu batean. Herritik oso gertu, paseo bat ematen joan ahal da herrigunera.\nSatzu Landetxea (Markina-Xemein)\nUbilla-Urberuaga auzunean dago, Markina-Xemein herritik 3 km-tara. Naturak inguraturiko gune lasai eta atseginean. Inguruan senalizaturiko hainbat mendi ibilbide daude.


Garapenerako Lankidetzaren Euskal Agentzia (GLEA) zuzenbide pribatuko erakunde publikoa da, eta Eusko Jaurlaritzaren lan-tresna garapenerako lankidetzaren politika planifikatzeko eta kudeatzeko. Garapenerako Lankidetzari buruzko Legean, 1/2007, ezarritako irizpide eta helbururen arabera dihardu, Plan Zuzendarian garatuak. GLEAren lankidetza-ekintzez gain, Eusko Jaurlaritzako hainbat sail, erakunde autonomo eta erakunde publikoek garapenerako lankidetzako beste ekintza batzuk bultzatzen dituzte.\nLankidetza-politikaren eginkizuna giza garapen jasangarria sustatzea eta pobreziaren eta desparekotasunen aurka jardutea da. Horretarako, Hegoaldeko eta Iparraldeko askotariko agenteen estrategiak bultzatzen dira, eta koordinazioa, koherentzia eta elkarren arteko ezagutza eta ikaskuntza azpimarratzen dira. Gainera, garrantzi berezia ematen zaio genero-ekitateari, jasangarritasun ekologikoari, eskubideen ikuspegiari, gaitasunen sendotzeari, parte hartzeari, antolamenduari eta toki-global loturari.\nPolitika hori mundu bidezkoago eta baketsuago bat eraikitzera bideratuta dago. Mundu horretan, pertsonen eta herrien ongizatea eta eskubideak izango dira erabakiak hartzeko prozesuen ardatz, aniztasunean, ekitatean eta naturarekiko loturan oinarrituta, eta pertsonek eta kolektiboek, tokiko eremuan, eremu globalarekin lotuta eta elkartasun-loturetatik abiatuta, aktiboki hartuko dute parte guztion ongiaren eraikuntzan.\nErakundea Eusko Jaurlaritza\nGarapenerako lankidetzaz arduratzen den saila Garapenerako Lankidetzaren Euskal Agentzia (GLEA)\nPlanifikaziorako, parte-hartzerako eta kudeaketarako tresnak\nGarapenerako Lankidetzaren IV. Gida Plana 2018-2021\n"(H)ABIAN 2030” Gizarte Eraldaketarako Hezkuntzaren Euskal Estrategia\nGLEAko Kontseilu Errektorea\nGLEAren webguneko "Ebaluazioa" atala\nEusko Jaurlaritzaren bestelako garapenerako lankidetza-jarduerak\nNazio Batuen Erakundeek hegoaldeko herrialdeetan dituzten bulegoetan gazte lankideen prestakuntzara bideratutako bekak (NBE)\nEuskal lankideentzako laguntzak, hegoaldeko herrialdeetako toki-agente eta -erakundeak indartzeko (KOP)\nGenero-berdintasunaren aldeko erakunde-aldaketako prozesuetarako laguntzak lankidetzaren euskal erakundeentzat (GBA)\nProdukzio garapeneko eta prestakuntza eta laguntza teknologikoko proiektuei laguntzak (PRO-K2)\nGarapenerako hezkuntza-proiektuei laguntzak (PRO-K3)\nElkarlanerako hitzarmenak (ZUZ)\nEkintza humanitarioko epe ertainerako estrategia markoak (EHE)\nGazteentzako espezializazio-bekak, GLEAn egiten direnak (BEK)\nEuskadiko Gazteak Lankidetzan programa (EGL)\nLarrialdi-laguntzetarako eta ekintza humanitarioetarako laguntzak (PRE)\nIgnacio Ellacuría Saria (SAR)\nGarapenerako lankidetza-proiektuetarako laguntzak (PRO-K1)\nEpe luzera garatzeko programak (PGM)\nGLEAren webguneko "Jardueraren arau erregulatzaileak" atala\nGLEAren webguneko "Memoriak" atala\nPolitiken koherentzia, kontu-ematea eta ikerkuntza\nLankidetzan diharduten bestelako departamentu edo sailak\nHainbat departamentu: ikus "Eusko Jaurlaritzaren bestelako garapenerako lankidetza-jarduerak" lankidetza-instrumentua\nGLEAren webguneko "Koherentzia Publikoa" atala\nTxosten eta ikerlanak\nGLEAren webguneko "Argitalpenak eta Memoriak" atala